Suid Afrikaanse Nuus Thread - Page 151 - Stormfront
02-16-2007, 03:07 AM #1501
Nqakula dag en nag beskerm
Van mnr. Charles Nqakula, minister van veiligheid en sekuriteit se bure betaal maandeliks elk sowat R300 per maand aan 'n private veiligheidsmaatskappy om hul woonbuurt te beskerm.
Maar Nqakula, wie se huis 24 uur per dag deur die polisie bewaak word, het die afgelope 18 maande sedert hy daar ingetrek het, nog nie 'n sent vir dié beveiliging betaal nie.
Só sê mnr. Jack Bloom, DA-lid van die Gautengse wetgewer en inwoner van 'n naburige woongebied van die minister.
Bloom sê in 'n verklaring dit kos Nqakula se mede-inwoners in dié veiligheidswoonbuurt in Bruma, Johannesburg, meer as R25 000 per maand aan private veiligheid by dié buurt waartoe toegang deur 'n valboom beperk word.
Bloom sê hoewel die minister se woning dus deur die polisie en 'n private veiligheidsmaatskappy beskerm word, het hy verlede jaar diegene wat oor misdaad kla, aangeraai om die land te verlaat.
Die valboom word 24 uur per dag deur Top Security beman.
Mnr. Hangwani Mulaudzi, Nqakula se woordvoerder, het gister gesê dit het niks met enigiemand te doen waar die minister bly nie.
"Hy kan sy geld bestee hoe hy wil en bly waar hy wil. Dit het niks met sy vermoë as minister te doen nie," het hy gesê in reaksie op die vraag waarom die minister nie 'n bydrae lewer tot die private veiligheidsmaatskappy nie.
Mulaudzi het gesê Nqakula is nie uit voeling met misdaad en die res van Suid-Afrika nie.
"Die minister vergader gereeld met mense van verskillende agtergronde om oor misdaad te praat," het hy gesê.
Mnr. Rob Crawford, hoof van die gemeenskapspolisiëringsforum in Bruma, Cyrildene en Dewetshof, het gesê sowat 95% van alle misdade in dié drie woongebiede vind buite die afgesperde gebiede plaas. Daar is afgesperde veiligheidsgebiede in al drie dié buurte. " 'n Man van Cyrildene (langs Bruma) is Saterdag op geskiet toe twee mans sy motor wou kaap. Ander misdade soos gewapende roof vind gereeld plaas," het hy gesê.
"Die inwoners het kort ná sy intrek in 'n brief vir Nqakula gevra of hy sal help om vir die veiligheidsmaatskappy te betaal, maar hy het nie daarop geantwoord nie," het Bloom gesê.
Mnr. Nick Karvelas, voorsitter van die Open City-stigting wat teen valbome in Johannesburg gekant is, meen die afgesperde woongebiede los nie misdaad op nie, maar verskuif dit net na ander woonbuurte.
02-16-2007, 03:11 AM #1502
Harte gaan oop vir polisiehonde wat glo erg ondervoed is
KAAPSTAD. – Lesers het gister hul harte oopgemaak vir die lot van die honde by die Maitland-honde-eenheid terwyl die polisie, ondanks dokumente in Die Burger se besit, steeds volhou die honde is nié ondervoed nie.
Dit volg ná onthullings gister dat die honder uitgeteer is. Sommige honde moes glo hul eie uitskeiding eet, terwyl daar gevalle is van honde wat kos eerder as dwelms of springstof uitsnuffel.
Mnr. Willie Ackerman, wat bykans 20 jaar in diens van die honde-eenheid was, het onderneem om 250 kg hondepille te skenk, terwyl die Eersterivier-tak van die kettingwinkel Shoprite ook aangedui het hy wil 'n skenking maak.
Supt. Billy Jones, 'n polisiewoordvoerder, het gesê die honde is nié ondervoed nie. "Bevelvoerders by die eenheid het bevestig daar is geen wanvoeding onder die honde nie en dat geen hond sy eie uitskeiding eet weens wanvoeding nie.
"Ons het geen verslag ontvang dat honde kos eerder as dwelms of springstof tydens die uitvoering van hul pligte uitsnuffel nie."
Dit is in teenstelling met 'n verslag wat die Suid-Afrikaanse Polisie-unie (Sapu) aan die provinsiale kantoor gestuur het. Dié verslag is in Die Burger se besit.
"Dit het onder ons aandag gekom dat die honde by die Maitland-honde-eenheid (van die polisie) ondervoed is.
"Sedert die honde se kos gerantsoeneer is, het 'n klomp honde gewig verloor en bekommerde hondegeleiers het begin om ekstra kos van die huis af vir hul honde te bring. Dit is gedoen om dienslewering te verbeter, synde dat honde mense se kos uitgesnuffel het eerder as dwelms en/of springstof."
Die verslag dui verder aan dat sommige honde begin het om hul eie uitskeiding te eet.
Me. Cher Poznanovich, 'n DBV-woordvoerder, het Woensdag gesê sy het ook al gehoor van honde wat eerder kos uitsnuffel.
Sy het vroeër gesê dat daar wel 'n probleem is en dat hulle met die provinsiale kantoor skakel om dit op te los.
'n Ontstoke me. Nikki Botha, 'n diereregte-aktivis, het gister gesê daar is geen rede waarom die honde só behandel moet word nie.
"Hulle speel 'n uiters belangrike rol en dis hoe hulle behandel word? Hulle beskerm ons, en dis wat hulle kry?
"Hulle is ook deel van die polisie, al is hulle op vier bene."
Jones het gesê die voedingsituasie gaan nie oor die begroting nie, maar oor die voorskrif van die veearts vir die honde.
02-16-2007, 04:32 PM #1503
Gaan ons binnekort land op James la Guma-lughawe...?
Die Wes-Kaapse premier, mnr. Ebrahim Rasool, het voorgestel dat die Kaapstadse Internasionale Lughawe genoem word na James la Guma, 'n vakbondleier in die 1930s.
Rasool het hierdie voorstel gedoen in sy toespraak tydens die opening van die Wes-Kaapse wetgewer Vrydag. Straatname is ook in sy visier. Hy het gesê hy is bly die DA-beheerde Kaapstadse metro-raad het reeds 'n gewilligheid getoon om straatname te verander toe hulle voorgestel het dat Keizergracht na Taliep Petersen genoem word. Die bevoegdheid om straatname te verander, berus by plaaslike regerings.
Rasool het ook in sy toespraak gesê R1 miljard gaan aangewend in die provinsie in veral die stryd teen dwelms en bendegeweld.
Behuising gaan ook 'n hupstoot kry in die vorm van 'n gemiddelde toekenning van R1.2 miljard per jaar oor die volgende drie jaar. Provinsiale grond in gebiede soos Rosebank, Belville, Observatory, Franschhoek en George is reeds geoormerk vir behuising.
Rasool het ook verdere stappe aangekondig vir die bou van infrastruktuur vir die 2010 Sokker-wêreldbekertoernooi, wat planne insluit om openbare vervoer te verbeter. Gewone burgers sal ook by hierdie planne baat vind op verskeie maniere, het hy gesê.
Die toespraak het die middel van die huidige provinsiale regering se termyn aangedui, en Rasool het gesê die regering het reeds baie vermag om armoede te bestry.
Strate in die hartjie van Kaapstad was vanoggend gesluit vir die opening, toe Rasool in sy ampsmotor deur 'n militêre orkes tot by die wetgewer in Waalstraat gelei is. Hy is begroet deur 'n hondertal skoolkinders, sommige met vlaggies.
02-19-2007, 01:47 AM #1504
Nqakula ontken druk op bank oor beplande misdaadveldtog
KAAPSTAD. – Die minister van veiligheid en sekuriteit, mnr. Charles Nqakula, het die eerste keer die sluier effens gelig oor 'n afvaardiging wat hy twee weke gelede na Eerste Nasionale Bank (ENB) gelei het.
Die bank se bestuur het ná die vergadering met Nqakula besluit om nie voort te gaan met 'n multimiljoenrandveldtog om pres. Thabo Mbeki te oortuig om misdaad 'n voorkeur te maak nie. Dié stap het kwaai kritiek uitgelok teen veral die regering.
Nqakula het uitdruklik ontken dat sy afvaardiging druk op ENB geplaas het om van die veldtog af te sien.
"Besprekings oor die veldtog word steeds met die bank en ander sakelui gevoer," het hy ná 'n media-sessie in die parlement gesê.
Hy het nietemin erken misdaad is 'n baie ernstige probleem in Suid-Afrika.
"Oor die jare het ons nog altyd gesê hoewel misdaadsyfers daal, is dit betreurenswaardig die syfers is so hoog. Die regering ploeg deurgaans meer geld en hulpbronne in die stryd teen misdaad."
Die jongste onafhanklike bank-ontledings toon rooftogte in Januarie het met 22% gedaal vergeleke met dieselfde tydperk verlede jaar. In die laaste vier maande van 2006 was daar ook 'n afname van 23%.
Nqakula het gesê die moorde wat Suid-Afrika se psige die ergste aantas, is dié wat uit georganiseerde misdaad soos rooftogte en kapings spruit.
"Hulle word hoofsaaklik bedags gepleeg op snelweë, rondom banke en in winkelsentrums waar baie mense teenwoordig is. Soms word omstanders ook in die oor-en-weer-skietery getref."
Volgens hom het polisieondersoeke sedert verlede jaar ook getoon veral Pick & Pay-winkels is georganiseerde misdadigers se teiken. Misdaad wat gepleeg word tussen mense wat mekaar ken, is ook 'n groot bron van kommer.
Nqakula het verder onthul die polisie se eie navorsing het getoon talle van sy bevelvoerders op grondvlak is "swak bestuurders", hoewel hulle uitstekende polisiebeamptes is.
Sedert Augustus verlede jaar is 239 stasiekommissarisse en 317 bevelvoerders derhalwe vervang ten einde bestuursvermoë op grondvlak te verhoog.
Van die 169 polisiekantore wat van die land se gewelddadigste misdade moet hanteer, is altesaam 101 se bestuur verander.
"Verdere ondersoek het gewys senior en ervare personeel, sowel as dié met gespesialiseerde vaardighede, is hoofsaaklik op provinsiale- en areavlak gekonsentreer.
"Die areakantoor is nou uitgefaseer en hulpbronne is op plaaslike vlak ontplooi."
Nqakula het ook aangekondig ná tien bestaansjare gaan nuwe lewe in gemeenskapspolisiëringsforums geblaas word.
Die regering wil ná die ANC se beleidskonferensie in Junie minstens twee wette aanpas om dié forums geldelik onafhankliker van die polisie te maak.
Dít, het Nqakula gesê, sal hulle in staat stel om die hantering van misdaadklagtes beter te monitor.
" 'n Klagte sal dus steeds by die polisiekantoor aangemeld word, maar as die klaer ontevrede is met die hantering daarvan, kan hy of sy hom of haar tot die forum wend," het hy gesê.
02-19-2007, 01:57 AM #1505
Bierbottels lê glo rond by ongeluk tussen polisiekarre
Polokwane (Pietersburg). – 'n Sluier van geheimhouding is gister gegooi oor 'n ongeluk in dié stad waarin drie polisievoertuie betrokke was. 'n Plaaslike polisie-speurder was glo in een van die voertuie en die toneel het besaai gelê van bierbottels, berig Sapa. Nie die stad se polisiewoordvoerder, streekpolisiewoordvoerders of provinsiale polisiewoordvoerder kon gister meer inligting oor die ongeluk verskaf nie. Die ongeluk het eergister in die hoofstad van Limpopo plaasgevind. Die motor waarin die speurder was, het teen twee ander polisiemotors (wat glo verbonde is aan die Gautengse eenheid teen georganiseerde misdaad) gebots. Bierbottels het oral rondgelê. 'n Kind het ná die tyd ligte beserings by dié toneel opgedoen. Dit is nie bekend hoe hy beseer is nie. Sapa het ook berig dat die Polokwane-speurder glo een van die ander polisiebeamptes gedreig het. Insp. Lesiba Ramoshaba, polisiewoordvoerder van die Polokwane-polisie, het gister gesê hy is van diens af en mag nie kommentaar oor die voorval lewer nie. Hy het alle navrae na supt. Patty Khumalo, streekpolisiewoordvoerder, verwys. Beeld het Khumalo vyf keer deur die dag gebel, maar sy het nie haar selfoon geantwoord nie. Kapt. Mampahaswa Seabi, haar kollega, het ook nie sy foon geantwoord nie. Hy het ook nie op Beeld se boodskap gereageer nie. Supt. Mohale Ramatseba, provinsiale polisiewoordvoerder, het gesê hy weet nie eens van die ongeluk nie.
02-19-2007, 02:02 AM #1506
Verander land na Moord en Dood
Weer eens het die ANC-regering baie duidelik laat blyk presies hoe oningelig hy is en presies hoe min die regering omgee oor die buitensporige, hoë misdaadsyfer in die land.
Minister Mosiuoa Lekota het belaglike uitlating op TV Dinsdagaand tydens die nuus gemaak oor mense wat die land verlaat en emigreer na die buiteland.
Volgens hom gaan dit beslis nie oor die misdaad in die land nie, maar wel oor rassisme en die feit dat baie ryk mense ook nou hul standaarde moet verlaag om die agtergeblewenes op te hef.
Daar sal in die eerste plek baie minder agtergeblewenes wees as die huidige regering minder geld mors van die belasingbetalers, ophou rondrits in die buiteland en minder partytjies hou en eerder die armes help.
Die uitbarsting van Lekota kom nadat 'n 80-jarige ouma wat nou immigreer na Australië, 'n baie mooi brief geskryf het en die rede daarin noem hoekom sy die land verlaat. Oor die hoë misdaad, natuurlik.
Derduisende Suid-Afrikaners met genoeg geld en verstand het al die land verlaat omdat misdaad heeltemal buite beheer is. As die regering agter die deur staan, hoe sal hulle nou kan sien wat om hulle aangaan in die land en dit nog waag om hul kamerade ook agter die deur te soek?
Die hele regering is buitendien korrup en vee misdaad onder die mat in, want dit pas hulle. Die beeld en boodskap wat die ANC-regering uitdra na die volk is dat misdaad "oorgesien" word.
"Monkey see and monkey do," so lui die bekende spreekwoord. Kyk maar na die toesmeerdery rondom die reisskandaal waarby parlementslede betrokke is.
Schabir Shaik is maar net een van die ou klein vissies wat te veel afgebyt het en hou maar net vakansie tussen die tronk en hospitaal om 'n paar mense se monde te snoer.
Daar loop Tony Yegeni lekker jolig rond en hou partytyjie terwyl hy 'n misdadiger is en in die tronk hoort. Die hele Zuma-debakel dra 'n baie duidelike boodskap na misdadigers uit.
Baie mense begin wonder watter houvas al die kamerade dalk op pres. Thabo Mbeki het. Dalk is daar 'n rede hoekom hy so min as moontlik sê en die meeste van die tyd net heeltemal swyg en homself totaal en al blindstaar teen misdaad en korrupsie van al wat 'n staatsdepartement is.
Al wat ek vir hierdie regering wil sê, is dat dit 'n skokkende skande is dat mense voel hulle wil eerder die land verlaat as om te leef in 'n misdaadparadys.
Die regering kan maar net sowel die land se naam verander na Umpukane. Ek verstaan dit beteken moord en dood, aangesien al wat 'n dorpsnaam is nou verander word.
02-20-2007, 12:27 AM #1507
Pres. Thabo Mbeki kry 'n peperduur veiligheidsmuur wat na bewering R90 miljoen kos rondom sy ampswoning in Pretoria.
'n Sluier van geheimhouding is gister getrek nadat Beeld navraag begin doen het oor dié nuwe muur om die president se huis op die Bryntirion-landgoed.
Dié projek sal waarskynlik baie mense se wenkbroue laat lig nadat Mbeki verlede maand in 'n TV-onderhoud gesê het daar is " ' 'n persepsie' dat misdaad buite beheer is".
Hy het dié mening aansienlik gewysig in sy staatsrede. "Ons kan beslis nie dit wat lelik en afstootlik is in die land oorkom en die vreugde van vryheid smaak as ons gemeenskap in vrees lewe, toegesluit agter mure en lemmetjiesdraad nie," het hy toe gesê.
'n Werknemer van JFE Securities het gister bevestig sy maatskappy bou die muur, maar wou nie 'n woord rep oor die besonderhede nie.
"Ek mag nie daaroor praat nie. Daar is 'n paar geheimhoudingsklousules in die kontrak," het hy benadruk.
Mabuza, 'n voormalige werknemer van die departement van openbare werke wat nou haar eie onderneming het, het eers gesê sy werk nie met die projek nie, maar tydens 'n tweede oproep gesê: "Ek weet daarvan, maar ek hanteer nie die media se navrae nie."
Mabuza het voorts gesê: "Die projek het niks met Beeld te make nie; jy praat met die verkeerde persoon."
Mnr. Lucky Mochalibane van die departement van openbare werke het gesê die departement sal vandag kommentaar lewer:
"Dit is 'n sensitiewe aangeleentheid, maar beslis nie 'n geheim nie. Ons sal môre (vandag) 'n verklaring uitreik."
Mnr. Mukoni Rat****anga, woordvoerder van die presidensie, het navrae na die departement van openbare werke verwys: "Dit is die departement se eiendom. Húlle besluit wat by die presidensie gebeur."
Rat****anga wou nie sê of die huidige misdaadsituasie 'n rol gespeel het in die besluit om die muur op te rig nie.
02-20-2007, 12:40 AM #1508
'Te veel wittes, bruines'
KAAPSTAD. – Die Wes-Kaapse onderwysdepartement (WKOD) meen daar is te veel wit en bruin mans in senior poste by skole.
Dít blyk uit 'n hofgeveg tussen die Hoërskool Punt op Mosselbaai en die WKOD hier oor die aanstelling van twee wit mans uit ander provinsies as onderskeidelik skoolhoof en adjunkhoof.
Die WKOD voer in die hooggeregshof aan daar is tans reeds te veel wit en bruin mans in senior bestuursposte by skole in die provinsie en dat die aanstelling van nog twee wit mans uit ander provinsies dié situasie sal vererger.
Die skool en sy beheerliggaam wil hê waarnemende regter Denzil Potgieter moet die WKOD se besluit om mnr. Johan van der Merwe as skoolhoof en mnr. Jacobus Swanepoel as adjunkhoof aan te stel, ter syde stel.
Hulle wil hê die hof moet hul verkose kandidate, mnre. Johannes du Toit en Ferdinand Pieterse, in dié poste aanstel.
Du Toit is verbonde aan 'n skool in KwaZulu-Natal en Pieterse aan een in Noordwes. Van der Merwe en Swanepoel, albei van die Hoërskool Punt en ook wit, neem reeds sedert verlede jaar in hul onderskeie poste waar.
Hoërskool Punt is 'n voormalige model C-skool met 1 125 leerders. Sowat 50% hiervan is wit, 30% bruin en 20% swart, terwyl al die opvoeders wit is.
Mnr. Christoffel Fivaz, voorsitter van die skool se beheerliggaam, voer in hofstukke aan die beheerliggaam het verskeie oproepe van bekommerde ouers en onderwysers ontvang oor die aanstelling van Van der Merwe en Swanepoel.
Die moontlikheid bestaan glo dat ouers hul kinders hieroor by ander skole wil inskryf. Fivaz beweer dit kan erge finansiële gevolge vir die skool hê.
Hy voer aan Van der Merwe het die minste punte in onderhoude en assesserings behaal en hoewel hy niks verkeerds in sy tyd as waarnemende hoof gedoen het nie, het hy tog tekortkominge om die skool te lei. Swanepoel het die tweede meeste punte uit drie kandidate behaal.
Mnr. Norman Daniels, direkteur van personeelbestuur van die WKOD, voer aan dit is 'n bekende feit dat wit en bruin mans oorverteenwoordig is in senior bestuursposte by skole in die Wes-Kaap.
Volgens hom moet gelyke indiensneming binne die departement bevorder word en is hul besluit oor Van der Merwe en Swanepoel geneem om breër gelykheid te bevorder.
"Dit was duidelik dat die aanstelling van twee wit mans van buite die WKOD sal beteken dat daar by 'n reeds oorverteenwoordigde groep gevoeg word, terwyl die doel is om die aantal wit mans te verminder.
"As iemand van binne die stelsel aangestel word, sal dit 'n geleentheid skep om mense uit voorheen benadeelde gemeenskappe in hul poste aan te stel."
Hy voer aan rassespanning was verlede jaar só erg by die skool dat twee sielkundiges ontbied moes word, maar dat dit sedert Van der Merwe se aanstelling afgeneem het.
Adv. Jan Heunis SC verskyn vir die skool en adv. Norman Arendse SC vir die WKOD.
02-20-2007, 08:29 AM #1509
1. Berigte doen tans die rondte dat Nelson Mandela ernstig siek is en dat hy nog net met masjiene aan die lewe gehou word. Kommentaar hieroor is reeds op verskeie radiostasies uitgesaai. In alle gevalle is dit ontken. Die woordvoerder van Madiba, Zelda le Grange het dit ook ten sterkste ontken. Sy sê dat Madiba vakansie hou in Mosambiek.
Ongelukkig wil hierdie gerugte maar net nie gaan lê nie. 'n Persoon in die weermag het gesê dat dit stil gehou word tot na die begroting. Ander persone het ingeskakel met meer tasbare bewyse dat hy kritiek in 'n hospitaal in PTA is.
In die Weskaap was die ANC 'n bietjie meer pro-aktief. Plakkate het reeds Sondagnag op lamppale in Mosselbaai verskyn nadat 'n gerug in die lokasie rondgegaan het dat Mandela dood is. In die nagtelike ure is honderde van die plakkate (elk met 'n ander swart gesig) tussen Grootbrak-Rivier en Mosgas teen lamppale aangebring. (Die plakkate is reeds etlike maande gelede vir dié GROOT DAG gedruk - die bedoeling was dat die boodskap daarop met Mandela se dood 'n werklikheid sal word). Teen laat Maandagmiddag het hulle egter skielik besef hulle was voortydig. Daar was groot konsternasie in die dorp terwyl polisie en verkeersmanne rondgejaag het om die plakkate in der haas te verwyder.
Die punt is net dat die groot ophef wat daarvan gemaak word wel die onderliggende onrustigheid aandui vir moontlike gebeure na sy dood. Dit sal onverantwoordelik wees om nie hiervan kennis te neem nie. Dit is elke persoon se eie verantwoordelikheid om paraat te wees vir enige gebeurlikheid wat kan ontstaan.
Persoonlik glo ek nie die woordvoerder van Madiba nie maar eerder die mense wat direk by hom betrokke is en ons laat weet het. Ek beveel aan dat mense voedsel en lig opgaar aangesien die winkels waarskynlik geplunder gaan word. Dit sal ook goed wees as families saam bly gedurende hierdie tyd om weerbaarheid teen moontlike aanvalle te verseker.
Ons sal u laat weet sodra ons verdere bevestiging kan kry.
2. Een van ons lede wat by die SAPS betrokke is het 'n kort rukkie gelede berig ontvang dat die meisietjie wat gesoek is se lyk in haar oom se motor gevind is. Geen ander besonderhede kan op hierdie stadium beskikbaar gestel word nie.
3. Die ander dametjie wat verlede week gesoek is is ongedeerd gevind.
02-20-2007, 03:37 PM #1510
Weermag het wittes nodig as hulpbronne, sê Lekota
Kaapstad. – Mnr. Mosiuoa Lekota, minister van verdediging, het gister gesê swart bemagtiging moenie wittes uitsluit nie.
"Ons benodig hulle ook as hulpbronne," het Lekota in die parlement gesê. Hy het mondelinge vrae in die Nasionale Raad van Provinsies (NRP) beantwoord oor transformasie-getalle in die Suid-Afrikaanse Nasionale Weermag.
Lekota het gesê hy is deur 'n buitelander gevra waarom "ons steeds deur wit vlieëniers rondgevlieg word".
Volgens die minister is hy "baie sensitief oor standaarde" ondanks die noodsaaklikheid van transformasie.
"Ons moet tevrede wees dat ons die beste moontlike mense het. Selfs al is dit 'n jong wit vlieënier. Jy kan nie iemand 'n vliegtuig laat vlieg op 'n vredesending sonder dat die persoon die nodige kwalifikasies het nie. Of iemand in 'n duikboot sit en ander mense se lewens in gevaar stel nie. Net ter wille daarvan om 'n swart gesig daar te hê," het hy gesê.
Lekota wou egter nie 'n vraag van me. Juanita Terblanche, DA-LP in die NRP, beantwoord oor hoeveel vlieëniers tans in die Suid-Afrikaanse Lugmag dien en hoeveel die diens verlaat het nie.
Hy het gesê dié inligting is sensitief omdat dit moontlike vyande van Suid-Afrika kennis sal gee oor die sterkte van die lugmag.
Dié inligting sal nou in 'n geslote vergadering aan LP's bekend gemaak word.
Lekota het ook bekend gemaak dat die SAS Amatola, een van Suid-Afrika se korvette, sy eerste swart bevelvoerder volgende week kry.